
UZNESENIE VLÁDY SLOVENSKEJ REPUBLIKY

č. 528
z 15. novembra 2017
k Lokalite svetového dedičstva UNESCO Staré bukové lesy a bukové pralesy Karpát a iných regiónov Európy – komplexný návrh opatrení
	Číslo materiálu:
	48217/2017

	Predkladateľ:
	minister životného prostredia, ministerka pôdohospodárstva a rozvoja vidieka a minister zahraničných vecí a európskych záležitostí


Vláda

A. schvaľuje

A.1. materiál Lokalita svetového dedičstva UNESCO Staré bukové lesy a bukové pralesy Karpát a iných regiónov Európy – komplexný návrh opatrení s pripomienkami prijatými na rokovaní vlády; 

B. ukladá

ministrovi životného prostredia

B.1. vypracovať návrh úpravy hraníc slovenských komponentov lokality Staré bukové lesy a bukové pralesy Karpát a iných regiónov Európy (Stužica – Bukovské vrchy, Rožok, Havešová, Vihorlat) vrátane ich nárazníkových zón v súlade s odporúčaniami Výboru svetového dedičstva UNESCO a medzinárodnej organizácie IUCN
do 31. decembra 2017
B.2. vypracovať návrh kalkulácie výšky náhrady za obmedzenie bežného obhospodarovania ako podklad pre rokovanie s neštátnymi vlastníkmi lesov o zaradení ich pozemkov do lokality UNESCO a stupňoch ochrany lesov podľa bodu B.1. tohto uznesenia 
do 31. decembra 2017
B.3. pripraviť program starostlivosti (integrovaný plán manažmentu) o slovenské komponenty lokality Staré bukové lesy a bukové pralesy Karpát a iných regiónov Európy vrátane ich nárazníkových zón v súlade s odporúčaniami Výboru svetového dedičstva UNESCO a medzinárodnej organizácie IUCN
do 31. augusta 2019 
ministrovi životného prostredia
ministerke pôdohospodárstva a rozvoja vidieka

B.4. v rámci prípravy programu starostlivosti o slovenské komponenty lokality Staré bukové lesy a bukové pralesy Karpát podľa bodu B.3. tohto uznesenia pripraviť návrh zmeny programov starostlivosti o lesy podľa § 43 ods. 2 zákona č. 326/2005 Z. z. o lesoch v znení neskorších predpisov

do 31. augusta 2019 

B.5. prostredníctvom neformálnej environmentálnej výchovy a vzdelávania, vykonávanej organizáciami v pôsobnosti rezortu, zvyšovať povedomie o lokalite a jej význame z hľadiska životného prostredia
priebežne

ministerke pôdohospodárstva a rozvoja vidieka
ministrovi obrany

B.6. v rámci svojej územnej pôsobnosti úzko spolupracovať s Ministerstvom životného prostredia SR pri plnení úloh bodu B.1., B.3. a B.4. tohto uznesenia 
priebežne
B.7. na pozemkoch v správe organizácií v zakladateľskej pôsobnosti rezortov pôdohospodárstva a obrany vo vymedzení navrhovanej jadrovej zóny vykonať opatrenia na zastavenie ťažby v slovenských komponentoch lokality Staré bukové lesy a bukové pralesy Karpát a iných regiónov Európy a v nárazníkovej zóne lokality až do schválenia programov starostlivosti o slovenské komponenty lokality realizovať výlučne prírode blízke obhospodarovanie lesov

bezodkladne
B.8. v organizáciách v zakladateľskej pôsobnosti rezortu pôdohospodárstva a obrany zosúladiť programy starostlivosti o lesy s úlohami vyplývajúcimi z návrhu programu starostlivosti o slovenské komponenty lokality Staré bukové lesy a bukové pralesy Karpát a iných regiónov Európy spracovaného podľa bodu B.3. tohto uznesenia, postupom podľa § 43 ods. 5 zákona č. 326/2005 Z. z. o lesoch v znení neskorších predpisov

do 6 mesiacov od schválenia programu starostlivosti o slovenské komponenty lokality Staré bukové lesy bukové pralesy Karpát a iných regiónov Európy

ministrovi životného prostredia
ministerke pôdohospodárstva a rozvoja vidieka
ministrovi obrany

B.9. v rámci svojej pôsobnosti vyčísliť finančné dopady obmedzení vyplývajúcich z ochrany novo vymedzených území slovenských komponentov lokality Staré bukové lesy a bukové pralesy Karpát a iných regiónov Európy a ich nárazníkových zón na neštátnych vlastníkov a nájomcov lesov a na organizácie v zakladateľskej pôsobnosti rezortov pôdohospodárstva a obrany, vrátane požadovanej zmeny programov starostlivosti o lesy, a následne tieto dopady priebežne podľa programu starostlivosti aktualizovať a predkladať Ministerstvu životného prostredia SR
do 15. januára 2018 a do 6 mesiacov od schválenia programu starostlivosti o slovenské komponenty lokality Staré bukové lesy a bukové pralesy Karpát a iných regiónov Európy

ministrovi práce, sociálnych vecí a rodiny

B.10. v spolupráci s Ministerstvom životného prostredia SR a Ministerstvom pôdohospodárstva a rozvoja vidieka SR vypracovať návrh opatrení na zmiernenie obmedzení vyplývajúcich z ochrany novo vymedzených území slovenských komponentov lokality Staré bukové lesy a bukové pralesy Karpát a iných regiónov Európy a ich nárazníkových zón na dotknuté obyvateľstvo
do 15. marca 2018
ministrovi financií
B.11. zohľadniť finančné nároky na pokrytie finančných dopadov vyčíslených podľa bodu B.9. tohto uznesenia vyplývajúcich z medzinárodných záväzkov pre ochranu slovenských komponentov lokality Staré bukové lesy a bukové pralesy Karpát a iných regiónov Európy, ktoré nie sú rozpočtovo zabezpečené v rámci Programu starostlivosti o Národný park Poloniny na roky 2017 – 2026
do 31. januára 2018 a do 9 mesiacov od schválenia programu starostlivosti o slovenské komponenty lokality Staré bukové lesy a bukové pralesy Karpát a iných regiónov Európy
B.12. pri príprave návrhu rozpočtu verejnej správy na roky 2019 až 2021 zohľadniť finančné nároky príslušných rezortov na zabezpečenie opatrení vyplývajúcich z medzinárodných záväzkov pre ochranu slovenských komponentov lokality Staré bukové lesy a bukové pralesy Karpát a iných regiónov Európy

do 31. augusta 2018
ministrovi životného prostredia
ministrovi zahraničných vecí a európskych záležitostí

B.13. po prerokovaní s ostatnými partnerskými štátmi lokality Staré bukové lesy a bukové pralesy Karpát a iných regiónov Európy predložiť Centru svetového dedičstva UNESCO návrh úpravy hraníc slovenských komponentov lokality

do 31. januára 2018
B.14. Centru svetového dedičstva UNESCO predložiť správu o plnení odporúčaní v zmysle záverov 41. zasadnutia Výboru svetového dedičstva UNESCO v Krakove 

do 31. januára 2018
ministerke školstva, vedy, výskumu a športu

B.15. prijať opatrenia na akreditáciu programov kontinuálneho vzdelávania v oblasti životného prostredia v rámci ďalšieho vzdelávania pedagogických zamestnancov
do 31. decembra 2017

B.16. v rámci podpory environmentálnej výchovy a vzdelávania základných a stredných škôl pripraviť výzvu Enviroprojekt 2018 zameranú aj na oblasť prírodného a kultúrneho dedičstva Slovenska
do 30. apríla 2018
ministrovi dopravy a výstavby
B.17. predložiť návrh opatrení pre podporu cestovného ruchu a udržateľného turizmu v rámci územia slovenských komponentov lokality Staré bukové lesy a bukové pralesy Karpát a iných regiónov Európy a v spolupráci so zainteresovanými subjektmi zabezpečiť ich realizáciu a návrh opatrenia na zvýšenie informovanosti samosprávy, miestnych inštitúcií a podnikateľov o možnostiach spolupráce v oblasti podpory a propagácie cestovného ruchu

do 31. decembra 2017 
splnomocnencovi vlády SR pre najmenej rozvinuté okresy

B.18. zohľadniť návrhy rozvoja slovenských komponentov lokality Staré bukové lesy a bukové pralesy Karpát a iných regiónov Európy v pripravovaných akčných plánoch pre najmenej rozvinuté okresy
do 31. decembra 2018
vedúcemu Úradu vlády SR
B.19. zohľadniť v pripravovanej Stratégii regionálneho a územného rozvoja SR potrebu vytvorenia udržateľného modelu regionálneho rozvoja, ktorý by sa uplatnil pri zavádzaní udržateľných foriem ekonomiky (napr. poľnohospodárstvo, energetika, lesníctvo, cestovný ruch, služby) v Národnom parku Poloniny a Chránenej krajinnej oblasti Vihorlat
do 31. decembra 2018.
Vykonajú:
minister životného prostredia
ministerka pôdohospodárstva a rozvoja vidieka

minister obrany
minister práce, sociálnych vecí a rodiny
minister financií

minister zahraničných vecí a európskych záležitostí

ministerka školstva, vedy, výskumu a športu
minister dopravy a výstavby

splnomocnenec vlády SR pre najmenej rozvinuté okresy

vedúci Úradu vlády SR

